Dänemark und Südschwede isch ide letschte wuche vomene richtige schneesturm überfalle worde. Es hät innert chürzischter ziit 40cm schnee anegrüert was dänn in kombination mit sehr starchem wind zu emene richtige chaos gfüehrt hät: I teils gebiet häts auto bis zum dach mit schnee zueteckt, mängi chind händ schuelfrei übercho (!), de flughafe hät nümm namöge und hät vil flüg möse absäge etc. Isch also grad chli wildwest gsii…   Und vor eusere halle häts jetzt uf all fäll en 3 meter höche schneeberg, gseht also scharf uus.  Z'Südschwede händs sogar a eim tag de ganz öffentlich vercher iigschtellt - kein bus & kein zug isch me gfahre… Z'Dänemark sinds immerhin na ab und zue chli gfahre.  Mittlerwiile händs die sach wider einigermasse im griff, trotzdem ghörsch überall und immer wider "… wägem schnee …"   Irgendwie schaffedses jedes jahr wider zum vom winter überrascht z'werde. Si witzled aber sogar sälber drüber…  Mis gepäck isch bim letschte flug na irgendwo falsch gfloge, und jetzt chömmer au kei föteli vode kamera abelade… sobald mer das wider chönd tömmer dänn au na es paar föteli uufschalte.  De Simi gfallts sowiit guet bim schaffe (sowiit me das scho chan säge nach 2 täg) - si isch eifach zabig völlig  uf de schnauze. Isch aber au nöd andersch z'erwarte mit 1000 chind um eim ume. Defür isch si dänn bald experte ufem thema windle